text: To anholdt efter røveri i Nørup
  06 september 2010 kl. 08.01
  Dagli' Brugsen i Nørup ved Vejle blev i går udsat for røveri. Politiet har i dag anholdt to i sagen.
  Efterforskningen efter et røveri i Nørup i går aftes gav i dag pote.
  Vejle Politi kunne nemlig rykke ud og anholde to mænd for røveriet.
  Martin Rasmussen, der er efterforskningsleder hos Vejle Politi, bekræfter over for TV SYD, at mændene brugte et skydevåben til at røve butikken med, hvorefter de slap afsted med et mindre kontant beløb.
  De to mænd fremstilles over middag i et grundlovsforhør.
  